
ΤΕΥΧΟΣ ΔΕΥΤΕΡΟ 


Αρ 


. Φύλλου 5682 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της 3606/83/16-10-2018 απόφα¬ 
σης του Δ.Σ. του ΟΑΕΔ που δημοσιεύθηκε στο 
ΦΕΚ. 4765/Β724-10-2018. 

2 Τροποποίηση της με αριθμ. 75/03/17-01-2017 
απόφασης του Δ.Σ. του Οργανισμού (ΦΕΚ 342/ 
Β /08-02-2017) με την οποία εγκρίθηκε με αριθ¬ 
μό 20/02/17-01-2017 διατύπωσης γνώμης της 
Επιτροπής του ΕΛΕΚΠ στο πλαίσιο του Προγράμ¬ 
ματος επιχορήγησης επιχειρήσεων με προσωπικό 
έως είκοσι θέσεων πλήρους απασχόλησης, για 
την πρόσληψη 10.000 ανέργων ηλικίας άνω των 
50 ετών. 


ΑΠΟΦΑΣΕΙΣ 

Αριθμ. απόφ. Δ.Σ. ΟΑΕ Δ: 4278/95/27-11 -2018 (1) 

Τροποποίηση της 3606/83/16-10-2018 απόφα¬ 
σης του Δ.Σ. του ΟΑΕΔ που δημοσιεύθηκε στο 
ΦΕΚ. 4765/Β724-10-2018. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1 .Τη με αριθμ. 3606/83/16-10-2018 απόφαση του Δ.Σ. 
του ΟΑΕΔ που δημοσιεύθηκε στο με αριθμ. 4765/Β7 
24-10-2018 ΦΕΚ. 

2. Τις διατάξεις: 

Α. του ν. 3396/2011, άρθρα 67 και 67Α. 

Β. του ν. 4555/2018, άρθρο 257. 

3. Τον Κανονισμό (ΕΕ) 589/2016. 

4. Την εισήγηση της Υπηρεσίας. 

5. Τη γνώμη των μελών του. 

6. Το γεγονός ότι, από την εφαρμογή των διατάξεων 
της παρούσας, δεν προκαλείται δαπάνη σε βάρος του 
Κρατικού Προϋπολογισμού, αποφασίζει: 

Την τροποποίηση της με αριθμ. 3606/83/16-10-2018 
Απόφασης του ΔΣ του ΟΑΕΔ που δημοσιεύθηκε στο με 
αριθμ. 4765/Β724-10-2018 ΦΕΚ σχετικά με την οργά¬ 
νωση και εφαρμογή συστήματος εισδοχής οργανισμών 
του ιδιωτικού και του δημοσίου τομέα ως μελών και 


εταίρων στο Δίκτυο ΕΙΙΒΕ5, κατ' εφαρμογή του Κανονι¬ 
σμού (ΕΕ) 589/2016 και της παρ. 3 του άρθρου 67Α του 
ν. 3996/2011, όπως αυτό προστέθηκε από το άρθρο 257 
του ν. 4555/2018, ως εξής: 

«Σύστημα εισδοχής μελών και εταίρων στο Δίκτυο 
ΕυΚΕ5 

Άρθρο 1 

Σύσταση και σκοπός συστήματος εισδοχής 
μελών και εταίρων στο Δίκτυο ΕυΚΕ5 

1. Σύμφωνα με το άρθρο 67Α του ν. 3996/2011 (Α' 
170), το οποίο προστέθηκε με το άρθρο 257 του ν. 
4555/2018 (Α’ 133), συστήνεται σύστημα που θα επι¬ 
τρέπει την εισδοχή οργανισμών του ιδιωτικού ή του 
δημοσίου τομέα, ως μελών ή εταίρων στο δίκτυο 
ευρωπαϊκών υπηρεσιών απασχόλησης (ΕΕΙΚΕ5), με 
αντικείμενο την άσκηση δραστηριοτήτων και την εκ¬ 
πλήρωση καθηκόντων σύμφωνα με το άρθρο 4, παρ. 
3 της παρούσας αλλά και τις επιμέρους διατάξεις του 
Κανονισμού (ΕΕ) 589/2016. Στο πλαίσιο του αυτού συ¬ 
στήματος, μπορούν να εντάσσονται, ως μέλη ή εταίροι 
του δικτύου ΕυΒΕ5, και οι οργανώσεις των κοινωνικών 
εταίρων εφόσον πληρούν τα κριτήρια εισδοχής των 
αρθρ. 14 και 15 της παρούσας. 

2. Βασικός σκοπός του συστήματος είναι η διεύρυνση 
του δικτύου ΕΙΙΚΕ5, η ευχερέστερη πρόσβαση των εργα¬ 
ζομένων σε υπηρεσίες που σχετίζονται με την ελεύθερη 
κινητικότητα εργασίας, εντός της Ευρωπαϊκής Ένωσης 
και του Ευρωπαϊκού Οικονομικού Χώρου, καθώς και η 
επίτευξη των ακόλουθων στόχων του δικτύου ΕΙΙΒΕ5: 

α) η διευκόλυνση της άσκησης των δικαιωμάτων που 
απορρέουν από το άρθρο 45 της Συνθήκης για τη Λει¬ 
τουργία της Ευρωπαϊκής Ένωσης και από τον Κανονισμό 
(ΕΕ) 492/2011, 

β) η εφαρμογή της συντονισμένης στρατηγικής για την 
απασχόληση, ιδίως για την προώθηση εξειδικευμένου, 
εκπαιδευμένου και ευπροσάρμοστου εργατικού δυνα¬ 
μικού, σύμφωνα με το άρθρο 145 της Συνθήκης για τη 
Λειτουργία της Ευρωπαϊκής Ένωσης, 

γ) η βελτίωση της λειτουργίας, της συνοχής και της 
ενοποίησης των αγορών εργασίας στην Ένωση, μεταξύ 
άλλων και διασυνοριακώς, 

δ) η προώθηση της εθελούσιας γεωγραφικής και επαγ¬ 
γελματικής κινητικότητας στην Ένωση, μεταξύ άλλων σε 
διασυνοριακές περιοχές, σε δίκαιη βάση και σύμφωνα 

με το δίκαιο της Ένωσης και τις εθνικές νομοθεσίες και 
πρακτικές, 

ε) η υποστήριξη της εισόδου στην αγορά εργασίας ως 
μέσου προώθησης των στόχων κοινωνικής πολιτικής και 
των στόχων απασχόλησης του άρθρου 3 της Συνθήκης 
για την Ευρωπαϊκή Ένωση. 

Άρθρο 2 
Ορισμοί 

Για τους σκοπούς της παρούσας ισχύουν οι ακόλουθοι 
ορισμοί, όπως ακριβώς ερμηνεύονται και στο άρθρο 3 
του Κανονισμού (ΕΕ) 589/2016: 

1) «δημόσιες υπηρεσίες απασχόλησης» ή «ΔΥΑ»: οι ορ¬ 
γανισμοί των κρατών μελών, υπαγόμενοι στα αρμόδια 
υπουργεία, δημόσιους φορείς ή εταιρείες που διέπονται 
από το δημόσιο δίκαιο, οι οποίοι είναι επιφορτισμένοι 
με την υλοποίηση ενεργητικών πολιτικών στην αγορά 
εργασίας και με την παροχή ποιοτικών υπηρεσιών απα¬ 
σχόλησης χάριν του δημοσίου συμφέροντος· 

2) «υπηρεσίες απασχόλησης»: κάθε νομική οντότητα 
που λειτουργεί νόμιμα σε κράτος μέλος και παρέχει υπη¬ 
ρεσίες σε εργαζομένους που αναζητούν εργασία και σε 
εργοδότες που επιθυμούν να προβούν σε προσλήψεις· 

3) «κενή θέση εργασίας»: κάθε προσφορά εργασίας 
που θα μπορούσε να επιτρέψει στον επιτυχόντα υπο¬ 
ψήφιο να εισέλθει σε εργασιακή σχέση η οποία τον κα¬ 
θιστά εργαζόμενο για τους σκοπούς του άρθρου 45 της 
Συνθήκης για τη Λειτουργία της Ευρωπαϊκής Ένωσης· 

4) «αντιστάθμιση»: ανταλλαγή πληροφοριών και επε¬ 
ξεργασία κενών θέσεων, αιτήσεων εργασίας και βιογρα- 
φικών σημειωμάτων 

5) «κοινή πλατφόρμαΤΠ»: η υποδομή τεχνολογίας πλη¬ 
ροφοριών και σχετικές πλατφόρμες που έχουν δημιουρ- 
γηθεί σε ενωσιακό επίπεδο για την επίτευξη διαφάνειας 
και αντιστάθμισης σύμφωνα με τον παρόντα κανονισμό- 

6) «μεθοριακός εργαζόμενος»: κάθε εργαζόμενος που 
ασκεί έμμισθη δραστηριότητα σε ένα κράτος μέλος και 
διαμένει σε άλλο κράτος μέλος, στο οποίο επιστρέφει 
κατά κανόνα καθημερινά ή τουλάχιστον μία φορά την 
εβδομάδα· 

7) «διασυνοριακή σύμπραξη ΕΙΙΚΕδ»: μια ομάδα μελών 
ή εταίρων του ΕΙΙΚΕ5 και, κατά περίπτωση, άλλων ενδια¬ 
φερομένων μερών εκτός του δικτύου ΕΙΙΒΕ5 με σκοπό τη 
μακροπρόθεσμη συνεργασία σε περιφερειακές δομές. Οι 
συμπράξεις δημιουργούνται σε διασυνοριακές περιοχές 
μεταξύ των υπηρεσιών απασχόλησης σε περιφερειακό, 
τοπικό και, όπου ενδείκνυται, σε εθνικό επίπεδο, των 
κοινωνικών εταίρων και, κατά περίπτωση, άλλων ενδι¬ 
αφερομένων μερών από τουλάχιστον δύο κράτη μέλη 
ή ένα κράτος μέλος και μία άλλη χώρα που συμμετέχει 
στα ενωσιακά μέσα υποστήριξης του δικτύου ΕΙΙΚΕδ. 

Άρθρο 3 

Βασικές αρχές συστήματος εισδοχής μελών 
και εταίρων ΕΙΙΚΕδ 

1 .Το σύστημα εισδοχής μελών και εταίρων ΕΙΙΒΕ5 πρέ¬ 
πει να είναι διαφανές και αναλογικό, να τηρεί τις αρχές 
της ίσης μεταχείρισης των αιτούντων οργανισμών και 
τη δέουσα νομική διαδικασία και να προβλέπει επαρκή 


ένδικα μέσα ώστε να εξασφαλίζεται αποτελεσματική 
δικαστική προστασία. 

2. Τα μέλη και οι εταίροι που λειτουργούν στο πλαίσιο 
του συστήματος εισδοχής ΕΙΙΚΕδ παρέχουν συνδρομή, 
σύμφωνα με τα όσα ορίζονται στις επιμέρους διατάξεις 
της παρούσας, σε όλους τους ευρωπαίους πολίτες που 
δικαιούνται να ασκήσουν μισθωτή δραστηριότητα κα¬ 
θώς και σε υπηκόους τρίτων χωρών που δικαιούνται βά¬ 
σει της εθνικής ή ενωσιακής νομοθεσίας ισότιμης μετα¬ 
χείρισης στο συγκεκριμένο τομέα, με την επιφύλαξη των 
κανόνων σχετικά με την πρόσβαση των υπηκόων τρίτων 
χωρών στις εθνικές αγορές εργασίας όπως ορίζονται στο 
σχετικό ενωσιακό και εθνικό δίκαιο. 

Άρθρο 4 

Μέλη και Εταίροι ΕϋΚΕδ 

1. Ως μέλη του δικτύου ΕϋΚΕδ νοούνται οι υπηρεσίες 
απασχόλησης που διαπιστεύονται, δυνάμει της διαδι¬ 
κασίας του άρθρου 13, παρ. 3, της παρούσας, από το 
Εθνικό Γραφείο Συντονισμού, ώστε να εκπληρώνουν όλα 
τα καθήκοντα που προβλέπονται στην παραγρ. 3 του 
παρόντος άρθρου. Μέλη του δικτύου ΕϋΚΕδ μπορούν 
να είναι είτε οι Δημόσιες Υπηρεσίες Απασχόλησης (ΔΥΑ) 
που ορίζονται από τα κράτη μέλη είτε οργανισμοί που 
γίνονται δεκτοί για την παροχή στήριξης σε εθνικό, περι¬ 
φερειακό ή τοπικό επίπεδο, καθώς και σε διασυνοριακή 
βάση, σχετικά με την αντιστάθμιση της προσφοράς και 
της ζήτησης εργασίας. 

2. Ως εταίροι του δικτύου ΕϋΚΕδ νοούνται οι υπηρεσίες 
απασχόλησης που διαπιστεύονται, δυνάμει της διαδικα¬ 
σίας του αρθρ. 13, παρ. 3, της παρούσας, από το Εθνικό 
Γραφείο Συντονισμού, ώστε να εκπληρώνουν τουλάχι¬ 
στον ένα από τα καθήκοντα που προβλέπονται στην 
παραγρ. 3 του παρόντος άρθρου. Εταίροι του δικτύου 
ΕϋΚΕδ μπορούν να είναι οργανισμοί που γίνονται δεκτοί 
για την παροχή στήριξης σε εθνικό, περιφερειακό ή το¬ 
πικό επίπεδο, καθώς και σε διασυνοριακή βάση, σχετικά 
με την αντιστάθμιση της προσφοράς και της ζήτησης 
εργασίας. 

3. Τα μέλη και οι εταίροι ΕϋΚΕδ συμμετέχουν στο δί¬ 
κτυο ΕϋΚΕδ, μεταξύ άλλων εκπληρώνοντας ένα ή πε¬ 
ρισσότερα από τα ακόλουθα καθήκοντα, σύμφωνα με 
τις παραγρ. 1 και 2 του παρόντος άρθρου: 

α) συμβάλλοντας στη συγκέντρωση κενών θέσεων, 
με σκοπό την τελική τους ανάρτηση στη διαδικτυακή 
πύλη ΕϋΚΕδ, 

β) συμβάλλοντας στη συγκέντρωση αιτήσεων εργα¬ 
σίας και βιογραφικών με σκοπό την τελική τους ανάρ¬ 
τηση στη διαδικτυακή πύλη ΕϋΚΕδ, εφόσον πληρείται η 
προϋπόθεση ότι οι ενδιαφερόμενοι εργαζόμενοι έχουν 
συναινέσει στην κοινοποίηση των πληροφοριών που 
τους αφορούν ρητώς, σαφώς και συγκεκριμένως, 

γ) παρέχοντας υπηρεσίες υποστήριξης σε εργαζομέ¬ 
νους και εργοδότες, όπως εξειδικεύονται στα άρθρα 
23 (υπηρεσίες υποστήριξης για εργαζομένους) και 24 
(υπηρεσίες υποστήριξης για εργοδότες), το άρθρο 25 
παράγραφος 1 (παροχή συνδρομής μετά την πρόσλη¬ 
ψη), το άρθρο 26 (διευκόλυνση της πρόσβασης σε 
πληροφορίες περί φορολογίας, θεμάτων εργασιακών 

συμβάσεων, συνταξιοδοτικών δικαιωμάτων, ασφάλισης 
υγείας, κοινωνικής ασφάλισης και ενεργητικών μέτρων 
για την αγορά εργασίας) και, κατά περίπτωση, το άρθρο 
27 (υπηρεσίες υποστήριξης σε διασυνοριακές περιοχές) 
του Κανονισμού (ΕΕ) 589/2016. 

4. Για τη διαπίστευση ενός αιτούντος οργανισμού ως 
μέλους του δικτύου ΕυΒΕ5, σύμφωνα με το άρθρο 1 3, 
παρ. 3 της παρούσας, θα πρέπει να συντρέχουν όλες οι 
προϋποθέσεις που αφορούν στην ικανότητα εκπλήρω¬ 
σης των καθηκόντων όπως ορίζει η παρ. 3 του παρόντος 
άρθρου. Δεν επιτρέπεται η σύμπραξη δύο ή περισσότε¬ 
ρων φορέων, με σκοπό την εκπλήρωση του συνόλου των 
ανωτέρω προϋποθέσεων, και συνεπεία τούτου δεν είναι 
εφικτή η διαπίστευση εταιρικών σχημάτων ως μελών 
του δικτύου ΕυΗΕ5. 

5. Οργανισμός που λειτουργεί νόμιμα σε ένα κράτος 
μέλος μπορεί να υποβάλει αίτηση για να γίνει εταίρος 
του ΕυΚΕ5, υπό τους όρους που προβλέπει η παραγρ. 
2 του παρόντος άρθρου, εφόσον δικαιολογεί δεόντως 
ότι μπορεί να εκπληρώσει το πολύ δύο από τα κα¬ 
θήκοντα της παρ. 3 του παρόντος άρθρου λόγω της 
κλίμακας, των χρηματοδοτικών πόρων και της φύσης 
των υπηρεσιών που παρέχει συνήθως ο οργανισμός ή 
της οργανωτικής δομής του ή ακόμα και επειδή απο¬ 
τελεί μη κερδοσκοπική οργάνωση. Οργανισμός που 
υποβάλλει αίτηση για να γίνει εταίροςτου ΕΙΙΚΕ5 ανα¬ 
λαμβάνει, με την αίτηση του, να εκπληρώνει όλες τις 
απαιτήσεις και τις υποχρεώσεις στις οποίες υπόκεινται 
οι εταίροι του ΕϋΚΕ5 δυνάμει της παρούσας αλλά και 
του Κανονισμού (ΕΕ) 589/2016 και τουλάχιστον ένα 
από τα καθήκοντα που αναφέρονται στην παρ. 3 του 
παρόντος άρθρου. 

Άρθρο 5 

Δικαιώματα και υποχρεώσεις 

1 . Με την είσοδο τους στο δίκτυο ΕυΚΕ5, τα μέλη και 
οι εταίροι καθίστανται φορείς δικαιωμάτων και υποχρε¬ 
ώσεων. 

2. Ως φορείς δικαιωμάτων, τα μέλη και οι εταίροι, απο¬ 
κτούν προνομιακά δικαιώματα ως προς την/τη: 

α) προσέγγιση και την κινητοποίηση του προσωπικού 
που ασχολείται με το δίκτυο ΕυΗΕ5 σε επίπεδο κρατών 
μελών της Ευρωπαϊκής Ένωσης ή του Ευρωπαϊκού Οι¬ 
κονομικού Χώρου· 

β) πρόσβαση σε ηλεκτρονικές πλατφόρμες και σε 
κοινωνικά και άλλα δίκτυα που διαχειρίζεται το δίκτυο 
ΕυΚΕ5· 

γ) συμμετοχή σε επιχειρησιακές ή άλλες δράσεις που 
υλοποιεί ή συμμετέχει το δίκτυο ΕυΒΕ5· 

δ) συμμετοχή σε προγράμματα κατάρτισης που υλο¬ 
ποιούνται, υπό την αιγίδα του Ευρωπαϊκού Γραφείου 
Συντονισμού, από το Εθνικό Γραφείο Συντονισμού ή 
άλλους, προς τούτο εξουσιοδοτημένους, φορείς, 

ε) χρήση της κοινής ταυτότητας και του λογότυπου του 
δικτύου ΕΙΙΒΕ5, σύμφωνα με το άρθρο 22 της παρούσας. 

3. Ως φορείς υποχρεώσεων υποχρεούνται να συμμορ¬ 
φώνονται προς τις απαιτήσεις: 

α) πληροφόρησης όπως ορίζονται από το άρθρο 6 
της παρούσας· 


β) διαλειτουργικότητας των συστημάτων τους με την 
κοινή πλατφόρμα ΤΠ του άρθρου 18 του Κανονισμού 
(ΕΕ) 589/2016- 

γ) διάθεσης του προσωπικού τους που ασχολείται με 
το δίκτυο ΕυΗΕ5 στα ετήσια προγράμματα κατάρτισης 
που οργανώνει είτε το Ευρωπαϊκό είτε το Εθνικό Γραφείο 
Συντονισμού ΕϋΗΕ5· 

δ) συμμόρφωσης προς τις διατάξεις του Κανονισμού 
(ΕΕ) 589/2016, τις επιμέρους ρυθμίσεις της παρούσας, 
τις υποδείξεις του Εθνικού Γραφείου Συντονισμού ΕΙΙΚΕ5 
καθώς επίσης κάθε νέας ρύθμισης που ενδεχομένως θα 
τροποποιεί ή θα μεταρρυθμίζει όλα τα ανωτέρω. 

4. Τα μέλη και οι εταίροι του ΕυΗΕ5 συμβάλλουν στο 
Δίκτυο ΕυΒΕ5 σε σχέση με τα καθήκοντα για τα οποία 
διορίζονται, εφόσον πρόκειται για τις ΔΥΑ, ή για τα οποία 
γίνονται δεκτοί, εφόσον πρόκειται για λοιπά μέλη ή εταί¬ 
ρους, και εκπληρώνουν τις λοιπές εκ του Κανονισμού (ΕΕ) 
589/2016 απαιτήσεις και υποχρεώσεις τους, σύμφωνα με 
τις παρ. 3 και 4 του άρθρου 5 καθώς και τα άρθρα 6, 7, 
12,14,15 και 19 παρ. 2 της παρούσας. 

Άρθρο 6 

Απαιτήσεις πληροφόρησης προς 
το Εθνικό Γραφείο Συντονισμού ΕυΗΕ5 
Σύμφωνα με την αρχή της αναλογικότητας, τα κράτη 
μέλη, μέσω των Εθνικών Γραφείων Συντονισμού ΕΙΙΚΕ5, 
μπορούν να απαιτούν από τα μέλη και τους εταίρους του 
δικτύου ΕΙΙΚΕ5 να συμβάλλουν: 

α) στη συλλογή των προς δημοσίευση πληροφοριών 
στη διαδικτυακή πύλη του ΕυΗΕ5 αλλά και των κατευ¬ 
θυντήριων οδηγιών που αφορούν σε: 

αα) συνθήκες διαβίωσης και εργασίας, συμπεριλαμ¬ 
βανομένων γενικών πληροφοριών σχετικά με την κοι¬ 
νωνική ασφάλιση και την καταβολή φόρων 
ββ) σχετικές διοικητικές διαδικασίες περί απασχόλη¬ 
σης και κανόνες που ισχύουν για τους εργαζομένους 
κατά την ανάληψη εργασίας 
γγ) εθνικό κανονιστικό πλαίσιο για προγράμματα μα¬ 
θητείας και πρακτικής άσκησης και υφιστάμενους ενω- 
σιακούς κανόνες και μέσα 

δδ) πρόσβαση στην επαγγελματική εκπαίδευση και 
κατάρτιση, με την επιφύλαξη του άρθρου 17, παρ. 2, 
στοιχείο β) του Κανονισμού (ΕΕ) 589/2016 
εε) κατάσταση των μεθοριακών εργαζομένων, ιδίως 
σε διασυνοριακές περιοχές 
στστ) παροχή συνδρομής μετά την πρόσληψη γενικά 
και πληροφοριών για το πού μπορεί να αναζητηθεί τέ¬ 
τοια συνδρομή εντός και, εάν υπάρχουν τέτοιες πληρο¬ 
φορίες, εκτός του δικτύου ΕυΗΕ5, 
β) στην ανταλλαγή αναλυτικών πληροφοριών ανά 
φύλο σχετικά με: 

αα) τις ελλείψεις και τα πλεονάσματα εργατικού δυ¬ 
ναμικού στις εθνικές και τομεακές αγορές εργασίας, με 
ιδιαίτερη έμφαση στις πιο ευάλωτες ομάδες της αγοράς 
εργασίας και στις περιφέρειες που πλήττονται περισσό¬ 
τερο από την ανεργία 

ββ) τις δραστηριότητεςτου ΕΙΙΚΕ5 σε εθνικό και, όπου 
απαιτείται, διασυνοριακό επίπεδο, 
γ) στον κύκλο προγραμματισμού με σκοπό τον προσ¬ 
διορισμό: 

αα) των βασικών δραστηριοτήτων που θα εφαρμο¬ 
στούν εντός του δικτύου ΕυΒΕ5 σε εθνικό επίπεδο συ¬ 
νολικά και, όπου απαιτείται, σε διασυνοριακό επίπεδο 
ββ) των συνολικών ανθρώπινων και οικονομικών πό¬ 
ρων που διατίθενται ετησίως 
γγ) των ρυθμίσεων για την παρακολούθηση και την 
αξιολόγηση των προγραμματισμένων δραστηριοτήτων 
και, όπου απαιτείται, για την επικαιροποίησή τους, 
δ) στη συλλογή δεδομένων που αφορούν σε: 
αα) πληροφόρηση και καθοδήγηση από το δίκτυο 
ΕΙΙΒΕ5 βάσει του πλήθους των επαφών που έχουν οι 
χειριστές υποθέσεων των μελών και των εταίρων του 
ΕυΚΕ5 με τους εργαζομένους και τους εργοδότες 
ββ) επιδόσεις ως προς την απασχόληση, περιλαμβα- 
νομένων της εύρεσης εργασίας και της πρόσληψης ως 
αποτελέσματος της δραστηριότητας του ΕυΒΕ5, βάσει 
του αριθμού των κενών θέσεων, των αιτήσεων εργασί¬ 
ας, των βιογραφικών σημειωμάτων που διεκπεραίωσαν 
και επεξεργάστηκαν οι χειριστές υποθέσεων των μελών 
και των εταίρων του ΕυΚΕ5 και του αριθμού των εργα¬ 
ζομένων που προσελήφθησαν σε άλλο κράτος μέλος 
αντίστοιχα, βάσει των γνώσεων των εν λόγω χειριστών 
υποθέσεων ή, κατά περίπτωση, βάσει ερευνών 
γγ) ικανοποίηση πελατών από το δίκτυο ΕυΚΕ5, που 
αξιολογείται και μέσω της διενέργειας ερευνών. 

Άρθρο 7 

Λοιπές υποχρεώσεις μελών και εταίρων 
1. Από τις επιμέρους διατάξεις του Κανονισμού (ΕΕ) 
589/2016 προκύπτει ότι, μεταξύ άλλων, τα μέλη και, κατά 
περίπτωση, οι εταίροι του δικτύου ΕΙΙΒΕ5 πρέπει να: 

α) επιδιώκουν να προωθούν ενεργώς και στο πλαίσιο 
στενής συνεργασίας τις ευκαιρίες εργασιακής κινητι¬ 
κότητας στην Ένωση και επιδιώκουν την ενίσχυση των 
τρόπων και των μέσων προκειμένου εργαζόμενοι και 
εργοδότες να απολαμβάνουν κινητικότητα σε δίκαιη 
βάση και να αξιοποιούν τις ευκαιρίες αυτές σε ενωσι- 
ακό, εθνικό, περιφερειακό και τοπικό επίπεδο, καθώς 
και σε διασυνοριακή βάση (άρθρο 13 του Κανονισμού 
(ΕΕ) 589/2016), 

β) εξασφαλίζουν ότι η διαδικτυακή πύλη ΕυΚΕ5 είναι 
σαφώς ορατή και εύκολα αναζητήσιμη μέσα από όλες 
τις διαδικτυακές πύλες εύρεσης εργασίας τις οποίες 
διαχειρίζονται, σε κεντρικό, περιφερειακό ή σε τοπικό 
επίπεδο, και ότι οι εν λόγω πύλες είναι συνδεδεμένες 
με τη διαδικτυακή πύλη ΕυΚΕ5 (άρθρο 1 8, παρ. 1 , όπως 
παραπάνω), 

γ) εξασφαλίζουν ότι όλες οι κενές θέσεις, οι αιτήσεις 
εργασίας και τα βιογραφικά σημειώματα που διατίθενται 
στη διαδικτυακή πύλη ΕΙΙΒΕ5 είναι εύκολα προσβάσι- 
μα για το προσωπικό τους που ασχολείται με το δίκτυο 
ΕυΗΕ5 (άρθρο 1 8, παρ. 3, ό.π.), 
δ) παρέχουν, κατόπιν σχετικού αιτήματος, δωρεάν 
υπηρεσίες προς εργαζομένους και εργοδότες που επι¬ 
θυμούν να εγγραφούν στη διαδικτυακή πύλη ΕΙΙΒΕ5, 
(άρθρο 20, παρ. 1, ό.π.), 

ε) εξασφαλίζουν ότι οι εργαζόμενοι και οι εργοδότες 
που χρησιμοποιούν τις υπηρεσίες τους έχουν πρόσβαση 
στις γενικές πληροφορίες σχετικά με το πώς, πότε και 


πού μπορούν να επικαιροποιούν, να αναθεοορούν και να 
αποσύρουν τα σχετικά δεδομένα (άρθρο 20, παρ. 2, ό.π.), 
στ) διευκρινίζουν στους εργαζομένους και στους ερ¬ 
γοδότες το φάσμα των υπηρεσιών υποστήριξης που 
παρέχουν, τον τόπο και τον τρόπο πρόσβασης στις 
υπηρεσίες αυτές και τους όρους παροχής πρόσβασης 
χρησιμοποιώντας τους διαύλους ενημέρωσης τους. Οι 
εν λόγω πληροφορίες δημοσιεύονται στη διαδικτυακή 
πύλη ΕΙΙΒΕ5 (άρθρο 21, παρ. 5, ό.π.), 
ζ) παρέχουν στους εργαζομένους και στους εργοδότες 
βασικές πληροφορίες σχετικά με τη διαδικτυακή πύλη 
ΕΕΙΒΕ5, περιλαμβανομένης της βάσης δεδομένων για 
αιτήσεις εργασίας και βιογραφικά σημειώματα, και το 
δίκτυο ΕΕΙΒΕ5, περιλαμβανομένων των στοιχείων επι¬ 
κοινωνίας των σχετικών μελών και εταίρων του ΕυΒΕ5 
σε εθνικό επίπεδο, πληροφορίες σχετικά με τους διαύ¬ 
λους προσλήψεων που χρησιμοποιούν (ηλεκτρονικές 
υπηρεσίες, εξατομικευμένες υπηρεσίες, τοποθεσία των 
σημείων επαφής) και τους σχετικούς διαδικτυακούς συν¬ 
δέσμους, με προσιτό και εύχρηστο τρόπο ενώ δύνανται 
να παραπέμπουν, όπου απαιτείται, τους εργαζομένους 
και τους εργοδότες σε άλλο μέλος ή εταίρο του ΕϋΒΕ5, 
(άρθρο 22, παρ. 1, ό.π.), 

η) παρέχουν πληροφόρηση και καθοδήγηση προς ερ¬ 
γαζόμενους σχετικά με ατομικές ευκαιρίες απασχόλησης 
και, ειδικότερα, προσφέρουν τις ακόλουθες υπηρεσίες: 

αα) γενική ενημέρωση σχετικά με τις συνθήκες διαβί¬ 
ωσης και εργασίας στη χώρα προορισμού ή παραπομπή 
στις σχετικές πληροφορίες· 
ββ) βοήθεια και καθοδήγηση για την απόκτηση των 
πληροφοριών που αναφέρονται στο άρθρο 6 στοιχείο 
α) της παρούσας· 

γγ) συνδρομή σχετικά με τη σύνταξη αιτήσεων εργασί¬ 
ας και βιογραφικών σημειωμάτων με στόχο τη διασφάλι¬ 
ση της συμμόρφωσης με τα ευρωπαϊκά τεχνικά πρότυπα 
και τους ευρωπαϊκούς μορφότυπους και σχετικά με την 
τηλεφόρτωση αυτών των αιτήσεων εργασίας και των βι- 
ογραφικών σημειωμάτων στη διαδικτυακή πύλη ΕΙΙΒΕ5- 
δδ) εξέταση της δυνατότητας εύρεσης εργασίας εντός 
της Ένωσης στο πλαίσιο εξατομικευμένου σχεδίου δρά¬ 
σης ή υποστήριξη της δημιουργίας ενός εξατομικευμέ- 
νου σχεδίου δράσης για την κινητικότητα ως μέσου 
εύρεσης εργασίας εντός της Ένωσης· 
εε) παραπομπή του εργαζομένου σε άλλο μέλος ή εταί¬ 
ρο του ΕϋΒΕ5, όπου απαιτείται (άρθρο 23 παρ. 2, ό.π.), 
θ) παρέχουν περαιτέρω βοήθεια για την αναζήτηση 
εργασίας και λοιπές πρόσθετες υπηρεσίες, λαμβάνοντας 
υπόψη τις ανάγκες του εργαζομένου (άρθρο 23 παρ. 3, 
ό.π.), 

ι) παρέχουν πληροφόρηση και καθοδήγηση σχετικά 
με ευκαιρίες πρόσληψης και, ειδικότερα, παρέχουν τις 
ακόλουθες υπηρεσίες: 

αα) πληροφόρηση σχετικά με ειδικούς κανόνες που 
αφορούν την πρόσληψη σε άλλο κράτος μέλος και σχε¬ 
τικά με τους παράγοντες που μπορούν να διευκολύνουν 
αυτή την πρόσληψη- 

ββ) ενημέρωση και βοήθεια σχετικά με τη διατύπωση 
επιμέρους εργασιακών απαιτήσεων σε περίπτωση κενής 
θέσης εργασίας και διασφάλιση της συμμόρφωσης της 

με τα σχετικά ευρωπαϊκά τεχνικά πρότυπα και μορφό- 
τυπους (άρθρο 24, παρ. 2, ό.π.), 

ια) παρέχουν περαιτέρω βοήθεια και πρόσθετες υπη¬ 
ρεσίες, λαμβάνοντας υπόψη τις ανάγκες του εργοδότη 
και εφόσον ζητηθεί παρέχουν επιμέρους καθοδήγηση 
για τη διατύπωση απαιτήσεων για κενές θέσεις εργασίας 
(άρθρο 24, παρ. 3, ό.π.), 

ιβ) παρέχουν δωρεάν ή επί πληρωμή υπηρεσίες μετά 
την πρόσληψη, κατόπιν αιτήματος εργαζομένου ή ερ¬ 
γοδότη, ήτοι: 

αα) γενικές πληροφορίες σχετικά με τη συνδρομή μετά 
την πρόσληψη, όπως κατάρτιση στη διαπολιτισμική επι¬ 
κοινωνία, μαθήματα γλωσσών και υποστήριξη σχετικά 
με την ένταξη, καθώς επίσης και γενικές πληροφορίες 
σχετικά με τις ευκαιρίες απασχόλησης για τα μέλη της 
οικογένειας του εργαζομένου· 

ββ) τα στοιχεία επικοινωνίας των οργανισμών που 
προσφέρουν βοήθεια μετά την πρόσληψη (άρθρο 25, 
παρ. 1, ό.π.), 

ιγ) παραπέμπουν τα αιτήματα για ειδικές πληροφορί¬ 
ες σχετικά με τα δικαιώματα κοινωνικής ασφάλισης, τα 
ενεργητικά μέτρα για την αγορά εργασίας, τη φορολογία, 
τα θέματα εργασιακών συμβάσεων, τα συνταξιοδοτικά 
δικαιώματα και την ασφάλιση υγείας στις εθνικές αρμό¬ 
διες αρχές και ενδεχομένως σε άλλους αρμόδιους φορείς 
σε εθνικό επίπεδο που υποστηρίζουν τους εργαζομέ¬ 
νους στην άσκηση των δικαιωμάτων τους στο πλαίσιο 
της ελεύθερης κυκλοφορίας, συμπεριλαμβανομένων 
των αναφερομένων στο άρθρο 4 της οδηγίας 2014/54/ 
ΕΕ και για το σκοπό αυτό συνεργάζονται με τις αρμόδιες 
αρχές σε εθνικό επίπεδο (άρθρο 26, παρ. 1 και 2, ό.π.), 

ιδ) συμμετέχουν, κατά περίπτωση, σε ειδικές δομές 
συνεργασίας και υπηρεσιών, όπως οι διασυνοριακές συ¬ 
μπράξεις, παρέχοντας στους μεθοριακούς εργαζομένους 
και στους εργοδότες πληροφορίες που αφορούν τη συ¬ 
γκεκριμένη κατάσταση των μεθοριακών εργαζομένων 
και που έχουν σημασία για τους εργοδότες σε αυτές τις 
περιοχές αλλά και υπηρεσίες εύρεσης εργασίας και πρό¬ 
σληψης, διαμέσου του συντονισμού της συνεργασίας 
μεταξύ των συμμετεχόντων οργανισμών και της διεξα¬ 
γωγής δραστηριοτήτων που αφορούν τη διασυνοριακή 
κινητικότητα, περιλαμβανομένης της ενημέρωσης και 
της καθοδήγησης των μεθοριακών εργαζομένων, με ιδι¬ 
αίτερη έμφαση στις πολυγλωσσικές υπηρεσίες (άρθρο 
27, παρ. 1 και 2, ό.π.), 

ιε) εγγυώνται ότι όλες οι ενέργειες και οι δράσεις τους 
θα υλοποιούνται σύμφωνα με το ενωσιακό δίκαιο περί 
προστασίας των δεδομένων προσωπικού χαρακτήρα 
και θα είναι σύννομες προς το Γενικό Κανονισμό για τα 
Προσωπικά Δεδομένα (ΕΕ) 679/2016 όπως ισχύει και 
εφαρμόζεται σε εθνικό επίπεδο (άρθρο 34, ό.π.). 

2. Τα μέλη και οι εταίροι του ΕΙΙΒΕ5 που παρέχουν 
άμεσα βοήθεια μετά την πρόσληψη σε εργαζομένους ή 
εργοδότες μπορούν να λαμβάνουν αμοιβή. Τυχόν τέλη 
που ενδεχομένως επιβάλλονται από εταίρους ή μέλη, 
για υπηρεσίες μετά την πρόσληψη, και οι οποίες προ- 
σφέρονται δυνάμει της παραγράφου 1, υποπαραγρ. ιβ, 
στοιχ. (αα) και (ββ), του παρόντος άρθρου, δεν πρέπει να 
υπερβαίνουν όσα ισχύουν σε άλλες ανάλογες υπηρεσίες 


παρεχόμενες από τα μέλη και τους εταίρους του ΕΙΙΒΕ5. 
Όπου συντρέχει περίπτωση, τα μέλη και οι εταίροι του 
ΕΙΙΒΕ5 ενημερώνουν με σαφή και ακριβή τρόπο εργαζο¬ 
μένους και εργοδότες για κάθε προβλεπόμενο κόστος. 

Άρθρο 8 

Διαδικτυακή παροχή υπηρεσιών 
Με εξαίρεση τις δημόσιες υπηρεσίες απασχόλησης, τα 
μέλη και οι εταίροι του ΕΙΙΒΕ5 δύνανται να προσφέρουν 
τις υπηρεσίες τους αποκλειστικά και μόνο μέσω διαδι¬ 
κτύου εφόσον πληρούνται όλες οι απαιτήσεις διαλει- 
τουργικότητας με την κοινή πλατφόρμα ΤΠ του άρθρου 
18 του Κανονισμού (ΕΕ) 589/2016 αλλά και τα κριτήρια 
και τις εθνικές απαιτήσεις που αναφέρονται, αντιστοίχως, 
στα άρθρα 14 και 15 της παρούσας. 

Άρθρο 9 

Σημεία επαφής 

1. Τα μέλη και οι εταίροι του ΕΕΙΒΕ5 ορίζουν ένα ή 
περισσότερα σημεία επαφής, όπως γραφεία εύρεσης 
εργασίας και πρόσληψης, κέντρα κλήσης και μέσα αυτο¬ 
εξυπηρέτησης, όπως ορίζει η σχετική νομοθεσία, μέσω 
των οποίων οι εργαζόμενοι και οι εργοδότες μπορούν 
να λαμβάνουν υποστήριξη σχετικά με την αντιστάθμιση, 
να αποκτούν πρόσβαση σε υπηρεσίες υποστήριξης ή 
και τα δύο, σύμφωνα με τον Κανονισμό (ΕΕ) 589/2016. 
Τα σημεία επαφής μπορεί επίσης να βασίζονται σε 
προγράμματα ανταλλαγής προσωπικού, στην απόσπα¬ 
ση υπαλλήλων-συνδέσμων ή να περιλαμβάνουν κοινά 
γραφεία εύρεσης εργασίας. 

2. Τα μέλη και, κατά περίπτωση, οι εταίροι του ΕΙΘΒΕ5 
εξασφαλίζουν ότι τα σημεία επαφής που έχουν ορίσει 
δηλώνουν σαφώς το εύρος των υπηρεσιών υποστήριξης 
που παρέχονται σε εργαζομένους και εργοδότες. 

Άρθρο 10 

Εκπρόσωποι και αναπληρωτές εκπρόσωποι 
1. Κάθε μέλος ή εταίρος του δικτύου ΕΕΙΒΕ5 οφείλει 
να ορίσει εκπρόσωπο καθώς και αναπληρωτή αυτού 
με σκοπό την άμεση επικοινωνία με το Εθνικό Γραφείο 
Συντονισμού. Ο εκπρόσωπος του μέλους ή του εταίρου 
οφείλει να: 

α) ενημερώνει και γενικώς να παρέχει εξατομικευμέ- 
νες υπηρεσίες αντιστάθμισης προς ενδιαφερομένους 
εργοδότες ή αναζητούντες εργασία, 
β) διεκπεραιώνει όλες τις σχετικές διοικητικές υποχρε¬ 
ώσεις εξ ονόματος του οργανισμού του, 
γ) συντονίζει τις ενέργειες του προσωπικού που ασχο- 
λείται με το ΕϋΒΕ5 και το οποίο ανήκει στον οργανισμό 
του και 

δ) καθίσταται υπόλογος ενώπιον του Εθνικού Γραφείου 
Συντονισμού σε περιπτώσεις μη συμμόρφωσης προς 
τις υποχρεώσεις των παρ. 3 και 4 του άρθρου 5 και των 
άρθρα 6, 7,12,14,15 και 19 παρ. 2 της παρούσας. 2. Οι 
ορισμένοι εκπρόσωποι και οι αναπληρωτές αυτών πρέ¬ 
πει να είναι κάτοχοι πτυχίου τριτοβάθμιας εκπαίδευσης 
ημεδαπής ή με αναγνωρισμένο ισότιμο τίτλο αλλοδαπής, 
οποιουδήποτε αντικειμένου, να διαθέτουν άριστη γνώση 
μίας τουλάχιστον ξένης γλώσσας, κατά προτίμηση της 

αγγλικής, και πιστοποιητικό επάρκειας στη χρήση Η/Υ, 
σύμφωνα με την υφιστάμενη νομοθεσία. Τυχόν εργα¬ 
σιακή εμπειρία σε θέματα κινητικότητας εργασίας θα 
συνεκτιμάται θετικά. 

Άρθρο 11 

Προσωπικό ΕυΚΕ5 

1 . Οι υπάλληλοι που ασχολούνται με το δίκτυο ΕυΚΕ5 
θα λογίζονται για το σύνολο του δικτύου, ως προσωπικό 
ΕυΗΕ5, και θα διαθέτουν ατομικά δικαιώματα πρόσβα¬ 
σης στις ηλεκτρονικές πλατφόρμες που διαχειρίζεται 
το δίκτυο αλλά και δυνατότητα να συμμετέχουν τόσο 
στις επιχειρησιακές δράσεις όσο και στα προγράμματα 
επαγγελματικής κατάρτισης του τελευταίου. 

2. Οι υπάλληλοι που θα οριστούν ως προσωπικό ΕΙΙΚΕ5 
από τα μέλη ή τους εταίρους, θα απασχολούνται υποχρε- 
ωτικώς στο αντικείμενο του ΕυΗΕ5, τουλάχιστον, κατά 
το ήμισυ του χρόνου εργασίας τους σε εβδομαδιαία 
κλίμακα. 

3. Οι υπάλληλοι που θα οριστούν ως προσωπικό ΕΙΙΚΕ5 
πρέπει να διαθέτουν άριστη γνώση μίας τουλάχιστον 
ξένης γλώσσας, κατά προτίμηση της αγγλικής, και πι¬ 
στοποιητικό επάρκειας στη χρήση Η/Υ, σύμφωνα με την 
υφιστάμενη νομοθεσία. Τυχόν εργασιακή εμπειρία σε 
θέματα κινητικότητας εργασίας θα συνεκτιμάται θετικά. 

Άρθρο 12 

Κώδικας δεοντολογίας προσωπικού ΕυΗΕ5 

1 . Οι υπάλληλοι που λογίζονται ως προσωπικό ΕυΗΕ5 
δύναται να προβαίνουν σε επικοινωνιακές και άλλες 
δράσεις και κυρίως σε διεθνείς συνεργασίες που ανα¬ 
πτύσσονται στο πλαίσιο του δικτύου ΕΙΙΚΕ5. Όλες αυτές 
οι ενέργειες πρέπει να διέπονται από τις αρχές της ευγέ¬ 
νειας, της κοσμιότητας, της ευπρέπειας, της καλόπιστης 
συνεργασίας, της ίσης μεταχείρισης και του επαγγελμα¬ 
τισμού με την έννοια ότι το προσωπικό ΕυΗΕ5 οφείλει 
να επιδεικνύει πάντοτε άριστη γνώση του αντικειμένου 
του και να ενημερώνεται συνεχώς για τις εξελίξεις που 
σημειώνονται στον επαγγελματικό του χώρο. 

2. Περαιτέρω, και για τον καλύτερο συντονισμό των 
επικοινωνιακών δράσεων εντός του δικτύου ΕυΚΕ5, τα 
μέλη και οι εταίροι οφείλουν να ακολουθούν πιστά τις 
σχετικές οδηγίες και μεθοδολογίες επικοινωνίας που 
επιμελείται το Εθνικό Γραφείο Συντονισμού σε άμεση 
συνεννόηση με το Ευρωπαϊκό Γραφείο Συντονισμού. 

Άρθρο 13 

Δημόσια πρόσκληση, επιλογή και διαπίστευση 

μελών ή εταίρων στο εθνικό Δίκτυο ΕυΗΕ5 

1. Κατ’ εφαρμογή της παραγράφου 4 του άρθρου 67Α 
του ν. 3996/2011 (Α' 170) που προστέθηκε με το άρθρο 
257 του ν. 4555/2018 (Α' 133), δημοσιεύεται πρόσκληση, 
μετά από σχετική απόφαση του Διοικητή του ΟΑΕΔ, που 
θα εξειδικεύει όλες τις λεπτομέρειες εφαρμογής του συ¬ 
στήματος εισδοχής που προκύπτουν από την παρούσα. 

2. Η εισδοχή μελών ή εταίρων στο δίκτυο ΕϋΚΕ5 υλο¬ 
ποιείται μέσα από αυστηρές διαδικασίες επιλογής και 
ιδίως μετά από έλεγχο των ελάχιστων κοινών κριτηρίων, 
του άρθρου 14 της παρούσας, που ισχύουν απαρεγκλί- 


τως για όλα τα κράτη μέλη, αλλά και των πρόσθετων 
απαιτήσεων ή κριτηρίων που προβλέπονται στο άρθρο 
15 της παρούσας. 

3. Η τυπική εισδοχή μελών ή εταίρων στο δίκτυο ΕΙΙΒΕ5 
λαμβάνει χώρα μετά από πράξη διαπίστευσης που εκ¬ 
δίδει ο προϊστάμενος της Διεύθυνσης Συντονισμού και 
Ανάπτυξης Δικτύου Υπηρεσιών Απασχόλησης, σύμφωνα 
με τα όσα ορίζει το άρθρο 17, παρ. 1 της παρούσας, για 
όλους τους εγκεκριμένους οργανισμούς. Η κάθε περίοδος 
διαπίστευσης των μελών και εταίρων του δικτύου ΕΙΙΒΕ5 
θα έχει διάρκεια τριών ετών ενώ είναι δυνατή η επέκταση 
της κατά ένα και μόνο έτος στην περίπτωση που δεν δημο- 
σιευθεί εγκαίρως νέα σχετική πρόσκληση ενδιαφέροντος. 

Άρθρο 14 

Ελάχιστα κοινά κριτήρια 

Τα ελάχιστα κοινά κριτήρια που θέτει ο Κανονισμός 
(ΕΕ) 589/2016 και τα οποία ισχύουν απαρεγκλίτως σε όλα 
τα κράτη μέλη αλλά και για το σύνολο των οργανισμών 
που επιθυμούν να ενταχθούν στο δίκτυο ΕΙΙΚΕ5, ως μέλη 
ή εταίροι, είναι τα εξής: 

α) Ελάχιστα κοινά κριτήρια που αφορούν στην παροχή 
υπηρεσιών: 

αα) δέσμευση να υπάρχουν κατάλληλοι μηχανισμοί 
και διαδικασίες για την επαλήθευση και τη διασφάλιση 
της αυστηρής συμμόρφωσης προς τους ισχύοντες κανό¬ 
νες εργασίας και τις νομικές απαιτήσεις, λαμβανομένων 
υπόψη των υφιστάμενων συστημάτων αδειοδότησης 
και προγραμμάτων έγκρισης για υπηρεσίες απασχό¬ 
λησης πλην των ΔΥΑ κατά την παροχή των υπηρεσιών, 
συμπεριλαμβανομένων του εφαρμοστέου δικαίου περί 
προστασίας των δεδομένων και, κατά περίπτωση, των 
απαιτήσεων και προτύπων σχετικά με την ποιότητα των 
δεδομένων για τις κενές θέσεις εργασίας. Η διαπίστευση 
θα ισχύει για κάθε, ορισμένο από τον διαπιστευμένο ορ¬ 
γανισμό, σημείο επαφής, όπως αυτό ορίζεται στο άρθρο 
9 της παρούσας· 

ββ) δυνατότητα και αποδεδειγμένη ικανότητα παρο¬ 
χής υπηρεσιών αντιστάθμισης, υπηρεσιών υποστήριξης 
ή αμφοτέρων, κατά τα οριζόμενα στον παρόντα κανο¬ 
νισμό· 

γγ) ικανότητα παροχής υπηρεσιών μέσω ενός ή πε¬ 
ρισσότερων ευπρόσιτων διαύλων, με δυνατότητα πρό¬ 
σβασης σε τουλάχιστον έναν διαδικτυακό τόπο του 
οργανισμού· 

δδ) δυνατότητα και ικανότητα παραπομπής των εργα¬ 
ζομένων και των εργοδοτών σε άλλα μέλη και εταίρους 
του ΕυΚΕ5 και/ή φορείς που διαθέτουν εμπειρογνωμο- 
σύνη σχετικά με την ελεύθερη κυκλοφορία των εργα¬ 
ζομένων 

εε) επιβεβαίωση προσήλωσης στην αρχή της δωρεάν 
παροχής υπηρεσιών υποστήριξης προς τους εργαζομέ¬ 
νους σύμφωνα με το άρθρο 21 παράγραφος 3 δεύτερο 
εδάφιο του Κανονισμού (ΕΕ) 589/2016. 

β) Ελάχιστα κοινά κριτήρια που αφορούν στη συμμε¬ 
τοχή στο δίκτυο 

αα) ικανότητα και δέσμευση να εξασφαλίζεται έγκαιρη 
και αξιόπιστη παροχή των δεδομένων κατά τα αναφε- 
ρόμενα στο άρθρο 6 της παρούσας· 

ββ) δέσμευση συμμόρφωσης με τα ισχύοντα τεχνικά 
πρότυπα και τους μορφότυπους για την αντιστάθμιση 
και την ανταλλαγή πληροφοριών 
γγ) ικανότητα και δέσμευση για συμβολή στον προ¬ 
γραμματισμό και στην υποβολή εκθέσεων στο Εθνικό 
Γραφείο Συντονισμού, καθώς και για πληροφόρηση του 
τελευταίου σχετικά με την παροχή και την εκτέλεση υπη¬ 
ρεσιών· 

δδ) ύπαρξη ή δέσμευση για την εξασφάλιση της διά¬ 
θεσης των κατάλληλων ανθρώπινων πόρων για τα αντί¬ 
στοιχα εκπληρωτέα καθήκοντα· 
εε) δέσμευση για διασφάλιση ποιοτικών προτύπων 
του προσωπικού και για εγγραφή του προσωπικού στις 
σχετικές ενότητες του κοινού προγράμματος κατάρτισης 
που επιλαμβάνεται το Ευρωπαϊκό Γραφείο Συντονισμού- 
στ) δέσμευση για τη χρήση του σήματος ΕΙΙΚΕ5 μόνο 
για υπηρεσίες και δραστηριότητες σχετικές με το δίκτυο 
ΕΙΙΚΕ5. 

Άρθρο 15 

Εθνικές απαιτήσεις και κριτήρια 
Με το παρόν άρθρο ορίζονται οι εθνικές απαιτήσεις 
και κριτήρια που πρέπει να πληρούνται προκειμένου για 
την εισδοχή μελών και εταίρων στο δίκτυο ΕυΗΕ5. Αυτά 
αναλύονται ως εξής: 

α) Η καταστατική έδρα των μελών και εταίρων 
ΕΙΙΚΕ5 να βρίσκεται εντός της Ευρωπαϊκής Ένωσης ή 
του Ευρωπαϊκού Οικονομικού Χώρου και να λειτουρ¬ 
γούν διαμέσου ενός η περισσοτέρων παραρτημάτων 
εντός της ελληνικής επικράτειας. Τα μέλη και οι εταί¬ 
ροι δύνανται να διαπιστεύονται, βάσει του άρθρου 
13, παρ. 3, της παρούσας είτε μέσω της καταστατικής 
τους έδρας, εάν αυτή δηλώνεται στην ημεδαπή, είτε 
μέσω των παραρτημάτων τους τα οποία θα δραστη¬ 
ριοποιούνται σε εθνικό επίπεδο, εάν η καταστατική 
τους έδρα δηλώνεται στην αλλοδαπή. Η διαπίστευση 
θα ισχύει για κάθε, ορισμένο από τον διαπιστευμένο 


οργανισμό, σημείο επαφής, όπως ορίζεται στο άρθρο 
9 της παρούσας. 

β) Να μην υπάρχουν βεβαιωμένες φορολογικές και 
ασφαλιστικές ληξιπρόθεσμες οφειλές ή να μην έχουν 
τακτοποιηθεί κατά νόμιμο τρόπο με αναστολή είσπρα¬ 
ξης ή με ρύθμιση τμηματικής καταβολής, σύμφωνα με 
την κείμενη νομοθεσία. 

γ) Να αποδεικνύεται η ικανότητα για παροχή υπηρε¬ 
σιών αντιστάθμισης προς εργοδότες και εργαζόμενους 
η οποία θα ισχύει για τουλάχιστον τέσσερα (4) συναπτά 
έτη που θα προηγούνται της δημόσιας πρόσκλησης. 

δ) Να υφίσταται ρητή δέσμευση στον πολυετή προ¬ 
γραμματισμό των δράσεων, των δομών, των ανθρώπι¬ 
νων και άλλων πόρων, των χρησιμοποιούμενων προτύ¬ 
πων και συστημάτων ποιότητας και γενικώς όλων των 
στοιχείων που θα απαιτηθούν για τη λειτουργία των 
αιτούντων οργανισμών εντός του δικτύου ΕΙΙΚΕ5. 

ε) Να υφίσταται ρητή δέσμευση ως προς τα βήματα 
που απαιτούνται αλλά και το χρονοδιάγραμμα για την 
εκπλήρωση των απαιτήσεων διαλειτουργικότητας με την 
κοινή πλατφόρμαΤΠ του άρθρου 18 του Κανονισμού (ΕΕ) 
589/2016. Η περίοδος που θα θέτει το εν λόγω χρονο¬ 
διάγραμμα δεν είναι δυνατόν να υπερβαίνει τους έξι (6) 
μήνες από την ημερομηνία διαπίστευσης. 

Άρθρο 16 

Αίτηση εισδοχής και δικαιολογητικά 
Σε συνέχεια της δημόσιας πρόσκλησης του άρθρου 
13, παρ. 1, της παρούσας, οι ενδιαφερόμενοι οργανισμοί 
δύνανται να υποβάλλουν ηλεκτρονική αίτηση, στη διαδι- 
κτυακή πύλη του ΟΑΕΔ, με σκοπό την εισδοχή τους στο 
δίκτυο ΕΙΙΚΕ5 με την ιδιότητα του μέλους ή του εταίρου, 
βάσει της αποδεδειγμένης ικανότητας τους να εκπληρώ¬ 
νουν, κατ' αντιστοιχία, όλα ή μερικά από τα καθήκοντα 
του άρθρου 4, παρ. 3 της παρούσας. Την ηλεκτρονική 
αίτηση θα πρέπει να συνοδεύει πλήρης φάκελος δικαι- 
ολογητικών ο οποίος θα περιλαμβάνει τα κάτωθι: 


Δικαιολογητικά 

Για Ιδιωτικούς 
φορείς 

Για Δημόσιους 
φορείς 

Πιστοποιητικό φορολογικής ενημερότητας. 

• 

• 

Πιστοποιητικό ασφαλιστικής ενημερότητας. 

• 

• 

Εθνική αδειοδότηση ή άλλο επίσημο έγγραφο που να αποδεικνύει την ικανότητα 
για παροχή υπηρεσιών αντιστάθμισης ή/και υπηρεσιών υποστήριξης προς ερ¬ 
γοδότες και εργαζόμενους. 

• 

• 

Τεχνική έκθεση που αποδεικνύει την δραστηριότητα απασχόλησης και το φυσικό 
αντικείμενο του οργανισμού ή αντίγραφα εκθέσεων δραστηριοτήτων των τεσ¬ 
σάρων (4) ετών που προηγούνται της δημόσιας πρόσκλησης. 

• 

• 

Φωτοαντίγραφο του Καταστατικού και τυχόν τροποποιήσεις ή ΦΕΚ σύστασης και 
Βεβαίωση της αρμόδιας Δημόσιας Οικονομικής Υπηρεσίας για έναρξη επιτη¬ 
δεύματος. 

• 

• 

Δήλωση έδρας. 

• 

• 

Υπεύθυνη δήλωση υπευθύνου επιχείρησης ή δημόσιου οργανισμού για επιβεβαί¬ 
ωση προσήλωσης στην αρχή της δωρεάν παροχής υπηρεσιών υποστήριξης προς 
τους εργαζομένους σύμφωνα με το άρθρο 21 παράγραφος 3 δεύτερο εδάφιο 
του Κανονισμού (ΕΕ) 589/2016. 

• 

• 

Αναλυτικό τριετές Σχέδιο Δράσης το οποίο θα περιλαμβάνει: τις δομές και τους 
ανθρώπινους ή άλλους πόρους που θα διατεθούν στην υπηρεσία του Δικτύου 
ΕυΗΕ5, τις σχεδιαζόμενες δράσεις από την οργάνωση και το φορέα, τον απαι- 
τούμενο προϋπολογισμό για κάθε δράση αλλά και τις δαπάνες για τη χρήση 
ανθρώπινων ή άλλων πόρων, το χρονοδιάγραμμα των δράσεων, ένα παράρτημα 
το οποίο θα αναφέρει τον τρόπο με τον οποίο το μέλος ή ο εταίρος θα επιδιώκει 
να ικανοποιεί τους δείκτες απόδοσης και αξιολόγησης και τέλος ένα δεύτερο 
παράρτημα στο οποίο θα περιγράφονται όλες οι δράσεις του μέλους ή εταίρου 
σχετικά με την εκπλήρωση των τεχνικών απαιτήσεων διαλειτουργικότητας, σύμ¬ 
φωνα με το αρθρ. 1 5, στοιχείο ε) της παρούσας. 

• 

• 

Αναλυτικά βιογραφικά σημειώματα 
προσωπικού ΕυΗΕ5. 

• 

• 


Άρθρο 17 

Αρμόδιο όργανο για την έγκριση ή απόρριψη 

των αιτήσεων εισδοχής και 

διαδικασία υποβολής διοικητικών προσφυγών 

1. Αρμόδιο όργανο για την αποδοχή ή την απόρριψη 
των αιτήσεων εισδοχής μελών ή εταίρων του ΕΙΙΒΕ5, που 
προβλέπουν οι διαδικασίες των άρθρων 13 και 16 της 
παρούσας, είναι ο προϊστάμενος της Διεύθυνσης Συντο¬ 
νισμού και Ανάπτυξης Δικτύου Υπηρεσιών Απασχόλησης 
του ΟΑΕΔ, ο οποίος ενεργεί κατόπιν σχετικής εισήγησης 
από το Εθνικό Γραφείο Συντονισμού. 

2. Εάν το αίτημα για εισδοχή αιτούντος οργανισμού 
απορριφθεί, λόγω μη εκπλήρωσης ορισμένων ή όλων 
των κριτηρίων ή/και των πρόσθετων απαιτήσεων και 
κριτηρίων όπως αυτά έχουν οριστεί κατ’ αντιστοιχία από 
τα άρθρα 14 και 15 της παρούσας, τότε ο απορριφθείς 
οργανισμός έχει το δικαίωμα να υποβάλλει στο Εθνικό 
Γραφείο Συντονισμού, διοικητική προσφυγή εντός δέκα 
(10) εργάσιμων ημερών από την ημερομηνία κοινοποίη¬ 
σης της απορριπτικής απόφασης, προσκομίζοντας όλα 
τα σχετικά δικαιολογητικά που ενδεχομένως άρουν την 
ισχύ της. Η σχετική διοικητική προσφυγή θα εκδικαστεί 
από το Διοικητικό Συμβούλιο του ΟΑΕΔ. 

Άρθρο 18 

Συντονισμός συστήματος εισδοχής οργανισμών 

1. Την ευθύνη του συντονισμού, της καλής λειτουργί¬ 
ας και της παρακολούθησης του συστήματος εισδοχής 
μελών και εταίρων, διαθέτει το Εθνικό Γραφείο Συντονι¬ 
σμού ΕυΗΕ5. 

2. Στο πλαίσιο του συντονισμού του δικτύου ΕυΗΕ5 σε 
σχέση με τους τομείς της δημοσιότητας και της επικοι¬ 
νωνίας, το Εθνικό Γραφείο Συντονισμού, δύναται να ζητά 
από τα μέλη και τους εταίρους την κατάρτιση ετήσιων 
σχεδίων δράσης, τα οποία θα εξειδικεύουν την υφιστάμε¬ 
νη επικοινωνιακή στρατηγική του Ευρωπαϊκού Γραφείου 
Συντονισμού. 

Άρθρο 19 

Συντονισμός και παρακολούθηση συστήματος 
εισδοχής οργανισμών 

1. Για την παρακολούθηση και αξιολόγηση του δικτύου 
ΕυΚΕ5, το Εθνικό Γραφείο Συντονισμού εφαρμόζει μεθο¬ 
δολογία παρακολούθησης και αξιολόγησης των μελών 


και εταίρων ΕυΗΕ5. Η μεθοδολογία στοχεύει στην πλήρη 
και ομαλή ανταπόκριση των μελών και εταίρων ΕΙΙ8Ε5 
στις απαιτήσεις του άρθρου 6 της παρούσας, στη διατή¬ 
ρηση ενός υψηλού επιπέδου παροχής υπηρεσιών ΕΙΙΚΕ5 
το οποίο παρέχεται ομοιόμορφα σε όλο το διαπιστευμένο 
δίκτυο ΕΙΙΒΕ5, βάσει του άρθρου 13, παρ. 3 της παρούσας, 
στην ισόρροπη προώθηση της αρχής της ελεύθερης κι¬ 
νητικότητας εργασίας σε εθνικό και ευρωπαϊκό επίπεδο 
και στη διευκόλυνση της ένταξης ή επανένταξης του αν¬ 
θρώπινου δυναμικού στην αγορά εργασίας. 

2. Η σχετική μεθοδολογία, μπορεί να περιλαμβάνει: 
α) την συγκέντρωση, ανάλυση και επεξεργασία δει¬ 
κτών απόδοσης και αξιολόγησης δραστηριοτήτων από 
όλα τα μέλη και τους εταίρους μέσω καθοδήγησης από 
το Εθνικό Γραφείο Συντονισμού ΕϋΚΕ5· 
β) την υποχρέωση υποβολής τακτικών αναφορών/ 
εκθέσεων δραστηριότητας από τα διαπιστευμένα μέλη 
και τους εταίρους ΕΙΙΒΕ5, βάσει του άρθ. 13, παρ. 3 της 
παρούσας, προς το Εθνικό Γραφείο Συντονισμού ΕΙΙΚΕ5· 
γ) την άμεση εποπτείατων διαπιστευμένων μελών και 
εταίρων ΕΙΙΚΕ5, βάσει του άρθ. 13, παρ. 3 της παρούσας, 
με τη διενέργεια τακτικών ή έκτακτων επιτόπιων ελέγχων 
και αντικείμενο τη λειτουργική τους επάρκεια· 
δ) τη δυνατότητα επιβολής αναλογικών κυρώσεων 
σύμφωνα με το επίπεδο συμμόρφωσης των μελών και 
εταίρων ΕϋΗΕ5 προς τις διατάξεις του Κανονισμού (ΕΕ) 
589/2016 όπως ισχύουν. 

Άρθρο 20 

Διαδικασία επιβολής κυρώσεων 

1. Το Εθνικό Γραφείο Συντονισμού δύναται να προ¬ 
βαίνει σε αναλογικές κυρώσεις κατά των μελών και των 
εταίρων σε περιπτώσεις μη τήρησης των υποχρεώσεων 
τους όπως αυτές προκύπτουν από τις παρ. 3 και 4 του 
άρθρου 5 καθώς και από τα άρθρα 6,7,12,14,15 και 19 
παρ. 2 της παρούσας. 

2. Αρμόδιο όργανο για την επιβολή των κυρώσεων της 
προηγούμενης παραγράφου είναι ο Προϊστάμενος της 
Διεύθυνσης Συντονισμού και Ανάπτυξης Δικτύου Υπηρε¬ 
σιών Απασχόλησης του ΟΑΕΔ, ο οποίος λειτουργεί κατόπιν 
σχετικής σύστασης του Εθνικού Γραφείου Συντονισμού. 

3. Κατά της απόφασης της παραγράφου 2 του παρό¬ 
ντος, υφίσταται δυνατότητα διοικητικής προσφυγής η 
οποία και θα εξετάζεται από το ΔΣ του ΟΑΕΔ. 

4. Είδη κυρώσεων: 
α) Γραπτή σύσταση. 

β) Προσωρινή ανάκληση διαπίστευσης, 
γ) Οριστική ανάκληση διαπίστευσης. 

5. Λόγοι επιβολής κυρώσεων: 

α) Σε περίπτωση μη τήρησης των χρονοδιαγραμμάτων 
αποστολής των δεδομένων και στοιχείων που απαιτού¬ 
νται από τα άρθρ. 6 και 19 παρ. 2, στοιχεία α) και γ), κα¬ 
θώς και για κάθε άλλη παράβαση των υποχρεώσεων που 
προκύπτουν από τις παρ. 3 και 4 του άρθρ. 5 αλλά και 
από τα άρθρ. 7,12,14,15 και 19 παρ. 2 στοιχεία β) και δ) 
της παρούσας, θα γίνεται γραπτή σύσταση στο μέλος ή 
τον εταίρο με σκοπό την άμεση συμμόρφωση του. 

β) Σε περίπτωση γραπτής σύστασης, το μέλος ή ο εταί¬ 
ρος θα υποχρεούται να υποβάλλει γραπτές εξηγήσεις 
εντός πέντε (5) εργάσιμων ημερών από την ημερομηνία 
παραλαβής της γραπτής σύστασης. Εάν οι εξηγήσεις δεν 
κριθούν επαρκείς, θα απαιτηθεί από το Εθνικό Γραφείο 
Συντονισμού άμεση συμμόρφωση του μέλους ή του 
εταίρου εντός δύο (2) εργάσιμων ημερών. 

γ) Σε περίπτωση μη άμεσης συμμόρφωσης στις απαι¬ 
τήσεις του Εθνικού Γραφείου Συντονισμού ή σε περίπτω¬ 
ση υποτροπής σε επόμενη υποχρέωση πληροφόρησης 
σύμφωνα με τα άρθρ. 6 και 19 παρ. 3, στοιχεία α) και γ) 
, καθώς και για κάθε άλλη παράβαση των υποχρεώσεων 
που προκύπτουν από τις παρ. 3 και 4 του άρθρ. 5 αλλά και 
από τα άρθρ. 7,12,14,15 και 19 παρ. 2 στοιχεία β) και δ) 
της παρούσας το μέλος ή ο εταίρος θα αποκλείεται από το 
δίκτυο ΕΙΙΒΕ5 για έξι (6) μήνες με αντίστοιχη και ισόχρονη 
ανάκληση της διαπίστευσηςτου. Μετά το πέραςτων έξι (6) 
μηνών το μέλος ή ο εταίρος θα αποκαθίσταται εξολοκλή- 
ρου στο δίκτυο ΕΙΙΒΕ5 με πλήρη δικαιώματα και υποχρε¬ 
ώσεις σύμφωνα με τις επιμέρους διατάξεις της παρούσας. 

δ) Σε περίπτωση περαιτέρω υποτροπών, που ακολου¬ 
θούν την εξάμηνη διαγραφή, θα ανακαλείται οριστικά η 
διαπίστευση του μέλους ή του εταίρου. 

ε) Σε περίπτωση διενέργειας επιτόπιου ελέγχου και 
εφόσον διαπιστωθεί ότι οι υπάλληλοι του μέλους ή του 
εταίρου δεν διευκόλυναν ή δεν συνεργάστηκαν ομαλά 
με τα κλιμάκια ελέγχου του Εθνικού Γραφείου Συντο¬ 
νισμού, θα ανακαλείται προσωρινά η διαπίστευση του 
μέλους ή του εταίρου, σύμφωνα με τη διαδικασία που 
ορίζει η παραγρ. 5 στοιχείο γ) του παρόντος άρθρου. 
Σε περίπτωση περαιτέρω υποτροπών, θα ανακαλείται 
οριστικά η διαπίστευση του μέλους ή του εταίρου σύμ¬ 
φωνα με τη διαδικασία που ορίζει η παραγρ. 5 στοιχείο 
δ) του παρόντος άρθρου. 

στ) Σε περίπτωση οριστικής ανάκλησης της διαπίστευ¬ 
σης του, το μέλος ή ο εταίρος θα απολέσει το δικαίωμα 
του για υποβολή νέας αίτησης υποψηφιότητας για εισδο¬ 
χή μελών και εταίρων στο δίκτυο ΕΙΙΒΕ5 για τα επόμενα 
τρία (3) έτη που ακολουθούν την ημερομηνία οριστικής 
ανάκλησης της διαπίστευσης του. 

Άρθρο 21 

Διαχείριση προσωπικών δεδομένων 
Το κάθε μέλος ή εταίρος υποχρεούται να τηρεί όλες τις 
κείμενες διατάξεις της ευρωπαϊκής και εθνικής νομοθεσί¬ 
ας σχετικά με τη διαχείριση των προσωπικών δεδομένων 


και ειδικότερα το Γενικό Κανονισμό για τα Προσωπικά 
Δεδομένα (ΕΕ) 679/2016 όπως ισχύει και εφαρμόζεται 
σε εθνικό επίπεδο. 

Άρθρο 22 

Εταιρική ταυτότητα, 
δημοσιότητα και επικοινωνία 

1. Η ονομασία «ΕΙΙΗΕ5» χρησιμοποιείται αποκλειστι¬ 
κά για δραστηριότητες στο πλαίσιο του δικτύου ΕΙΙΒΕ5 
σύμφωνα με τον Κανονισμό (ΕΕ) 589/2016. Εμφανίζεται 
με τυποποιημένο λογότυπο του οποίου η χρήση καθο¬ 
ρίζεται από ένα σχέδιο γραφικών εγκεκριμένο από το 
Ευρωπαϊκό Γραφείο Συντονισμού. 

2. Το σήμα των υπηρεσιών ΕΙΙΚΕ5 και ο λογότυπος 
χρησιμοποιούνται από όλους τους οργανισμούς που με¬ 
τέχουν στο δίκτυο Ε11ΡΕ5 ως μέλη ή εταίροι σε όλες τις 
δραστηριότητες τους τις σχετιζόμενες με το δίκτυο ΕΙΙΚΕ5 
ούτως ώστε να εξασφαλίζεται κοινή οπτική ταυτότητα. 

3. Οι οργανισμοί που συμμετέχουν στο δίκτυο ΕΙΙΒΕ5 
εξασφαλίζουν ότι το υλικό ενημέρωσης και προβολής 
που παρέχουν είναι σύμφωνο με τις συνολικές επικοινω- 
νιακές δραστηριότητες, με τα κοινά ποιοτικά πρότυπα 
του δικτύου ΕΙΙΒΕ5 και με τις πληροφορίες που παρέχει 
το Ευρωπαϊκό Γραφείο Συντονισμού. 

Οι οργανισμοί που συμμετέχουν στο δίκτυο ΕΙΙΒΕ5 
ενημερώνουν αμελλητί το Εθνικό Γραφείο Συντονισμού 
ώστε να ενημερωθεί άμεσα και το Ευρωπαϊκό Γραφείο 
Συντονισμού για κάθε κατάχρηση του σήματος των υπη¬ 
ρεσιών ΕΕΙΚΕ5 ή του λογοτύπου από τρίτους ή τρίτες 
χώρες η οποία υποπίπτει στην αντίληψη τους.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 2018 
Η Διοικήτρια 
Μ. ΚΑΡΑΜΕΣΙΝΗ 


Αριθμ. απόφ. Δ.Σ. ΟΑΕ Δ: 4339/27-11-2018 (2) 

Τροποποίηση της με αριθμ. 75/03/17-01-2017 
απόφασης του Δ.Σ. του Οργανισμού (ΦΕΚ 342/ 
Β708-02-2017) με την οποία εγκρίθηκε με αριθ¬ 
μό 20/02/17-01-2017 διατύπωσης γνώμης της 
Επιτροπής του ΕΛΕΚΠ στο πλαίσιο του Προγράμ¬ 
ματος επιχορήγησης επιχειρήσεων με προσω¬ 
πικό έως είκοσι θέσεων πλήρους απασχόλησης, 
για την πρόσληψη 10.000 ανέργων ηλικίας άνω 
των 50 ετών. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις: 

Α. του ν. 2224/1994, άρθρα 14 και 15 
Β. του ν. 2336/1995, άρθρο 10 
Γ. του ν. 2434/1996, άρθρο 1 

Δ. του ν. 2956/2001, άρθρο 6 παρ. 7, άρθρο 8 παρ. 2 
εδ. ΙΔ, άρθρο 9 παρ. 2 εδ. 1Β Ε. του ν. 4144/2013. 

2. Τη με αριθμ. 639/44/27-11 -2018 γνώμη της Επιτρο¬ 
πής Διαχείρισης του ΛΑΕΚ 

3. Τη γνώμη των μελών του 

4. Ότι δεν προκαλείται επιπλέον δαπάνη επί του προ¬ 
ϋπολογισμού, αποφασίζει: 

Την αποδοχή της με αριθμ. 639/44/27-11-2018 διατύ¬ 
πωσης γνώμης του ΕΛΕΚΠ ως προς την τροποποίηση της 
με αριθμ. 75/03/17-01 -2017 απόφασης του Δ.Σ. του Οργα¬ 
νισμού (ΦΕΚ342/Β708-02-2017) με την οποία είχε εγκρι- 
θεί η με αριθμό 20/02/17-01-2017 διατύπωσης γνώμης 
της Επιτροπήςτου ΕΛΕΚΠ στοπλαίσιοτου Προγράμματος 
επιχορήγησης επιχειρήσεων με προσωπικό έως είκοσι 
θέσεων πλήρους απασχόλησης, για την πρόσληψη 10.000 
ανέργων ηλικίας άνω των 50 ετών, ως εξής: 

Ο τίτλος του προγράμματος αντικαθίσταται ως εξής: 

«Πρόγραμμα επιχορήγησης επιχειρήσεων με προσω¬ 
πικό έως είκοσι θέσεων πλήρους απασχόλησης, για την 
πρόσληψη 10.000 ανέργων ηλικίας άνω των 45 ετών». 

Το Άρθρο 1 «Αντικείμενο προγράμματος-Στόχος του 
προγράμματος» αντικαθίσταται ως εξής: 

Σκοπόςτου προγράμματος είναι η δημιουργία 10.000 
νέων θέσεων εργασίας, πλήρους απασχόλησης, με την 
πρόσληψη μακροχρόνια άνεργων, ηλικίας άνω των 45 
ετών. 

Το πρόγραμμα απευθύνεται σε ιδιωτικές επιχειρήσεις, 
συνεταιρισμούς, ΚΟΙΝΣΕΠ, ΚοιΣΠΕ και γενικά εργοδότες 
του ιδιωτικού τομέα με προσωπικό έως είκοσι (20) θέσεις 
εργασίας πλήρους απασχόλησης, και ασκούν τακτικά 
οικονομική δραστηριότητα. 

Στο Άρθρο 4 «Δικαιούχοι, ωφελούμενοι και προϋποθέ¬ 
σεις συμμετοχής» η πρώτη παρ.του εδ.2 «Ωφελούμενοι» 
αντικαθίσταται ως εξής: 

Ωφελούμενοι είναι άτομα που θα προσληφθούν από 
τις επιχειρήσεις που θα ενταχθούν στο πρόγραμμα, ηλι¬ 
κίας άνω των 45 ετών, εγγεγραμμένοι στο μητρώο ανέρ¬ 
γων των Υπηρεσιών του ΟΑΕΔ, για χρονικό διάστημα 
τουλάχιστον ενός (1) μηνός 

Στο άρθρο 6 «Ποσό και διάρκεια επιχορήγησης» στο 
εδ.2 «Διάρκεια επιχορήγησης» η πρώτη παράγραφος 
του σημείου Β αντικαθίσταται ως εξής: 

Για την πρόσληψη μη μακροχρόνια ανέργων των 
Υπηρεσιών του ΟΑΕΔ, για χρονικό διάστημα τουλάχι¬ 
στον ενός (1) μηνός, η διάρκεια της επιχορήγησης ορί¬ 
ζεται στους εννέα (9) μήνες με δυνατότητα επέκτασης 
για άλλους εννέα (9) μήνες ύστερα από αίτηση που θα 
υποβάλλει η δικαιούχος επιχείρηση εντός τριάντα (30) 
ημερολογιακών ημερών από τη λήξη του πρώτου 9μη- 
νου απασχόλησης. 

Το άρθρο 7 «ΔΙΑΔΙΚΑΣΙΑ ΚΑΤΑΒΟΛΗΣ ΕΠΙΧΟΡΗΓΗ- 
ΣΗΣ-ΕΠΑΛΗΘΕΥΣΕΙΣ» αντικαθίσταται ως εξής: 

1. Υποβολή αίτησης για καταβολή επιχορήγησης 

Μετά τη λήξη κάθε διμήνου απασχόλησης, η επιχεί¬ 
ρηση υποβάλλει εντός ενενήντα (90) ημερών αίτηση με 
τα σχετικά δικαιολογητικά για καταβολή της επιχορήγη¬ 
σης, στο Γραφείο Απασχόλησης του αρμόδιου ΚΠΑ όπου 
ανήκει η έδρα ή το υποκατάστημα που απασχολείται ο 
επιχορηγούμενος υπάλληλος. 


Τα δικαιολογητικά που υποβάλλει είναι τα εξής: 

1 .Έντυπη Κατάσταση (έντυπο Β) η οποία περιλαμβάνει 
τις τρέχουσες μισθολογικές καταστάσεις με την ανάλυση 
των εργοδοτικών εισφορών ως εξής: 

α. Το ονοματεπώνυμο των επιχορηγουμένων βάσει 
του προγράμματος, 

β. Α.Μ.Κ.Α και Α.Μ.Ε.Φ.Κ.Α. επιχορηγουμένων, 
γ.Την ημερομηνία πρόσληψης τους, 
δ. Την ημερομηνία γέννησης τους, 
ε. Τα ημερομίσθια που πραγματοποιήθηκαν κατά 
μήνα, 

στ. Το συνολικό μηνιαίο ακαθάριστο ποσό που δικαι¬ 
ούται ο εργαζόμενος, το οποίο δεν θα είναι χαμηλότερο 
από τον κατώτατο νομοθετημένο μισθό ή ημερομίσθιο, 
της ηλικιακής του κατηγορίας (άνω των 25 και κάτω των 
25) 

ζ. Στήλη της υπεύθυνης δήλωσης με τις υπογραφές 
των επιχορηγουμένων ότι απασχολήθηκαν το χρονικό 
διάστημα για το οποίο ζητείται η επιχορήγηση. 

2. Παραστατικά/ αποδεικτικά πληρωμής μισθοδο¬ 
σίας των επιχορηγούμενων για το αιτούμενο χρονικό 
διάστημα, σύμφωνα με την παρ. 10 του άρθρου 38 του 
ν. 4387/2016. 

3. Αναλυτικές περιοδικές δηλώσεις (Α.Π.Δ.), οι οποίες 
μπορούν να υποβληθούν και σε ηλεκτρονική μορφή, 
συνοδευόμενες με υπεύθυνη δήλωση στην οποία θα δη¬ 
λώνεται ότι τα στοιχεία που εμπεριέχονται είναι αληθή. 

4. Παραστατικά καταβολής ασφαλιστικών εισφορών 
για το ελεγχόμενο χρονικό διάστημα. Στις περιπτώσεις 
που η επιχείρηση έχει προβεί σε ρύθμιση των οφειλών 
της προς το ΕΦΚΑ ή το ΕΤΕΑΕΠ, για να είναι δυνατή η 
καταβολή της επιχορήγησης θα πρέπει η ρύθμιση να 
προσκομισθεί, στην απόφαση ρύθμισης να συμπεριλαμ- 
βάνεται το κρίσιμο χρονικό διάστημα και οι δόσεις της 
ρύθμισης να καταβάλλονται κανονικά. Εάν κριθεί απα¬ 
ραίτητο ότι τα παραπάνω στοιχεία χρήζουν περαιτέρω 
έρευνας, ενδείκνυται να διασταυρωθούν και με το ΕΦΚΑ 
ή τοΕΤΕΑΕΠ. 

5. Αντίγραφο κατάστασης προσωπικού και ωρών ερ¬ 
γασίας που έχει υποβληθεί ηλεκτρονικά στο σύστημα ΠΣ 
ΕΡΓΑΝΗ (Έντυπο Ε4 - ετήσιος πίνακας κατάστασης προ¬ 
σωπικού) καθώς και το Ενιαίο Έντυπο Ε3 της πρόσληψης 
του επιχορηγούμενου (Ε3 Αναγγελία Πρόσληψης και Ε4 
Συμπληρωματικός Πίνακας Προσωπικού Νέας Πρόσλη¬ 
ψης). Τα ανωτέρω έντυπα θα αναζητούνται αυτεπάγ- 
γελτα από την αρμόδια Υπηρεσία του ΟΑΕΔ (ΚΠΑ), στο 
Πληροφοριακό Σύστημα ΠΣ ΕΡΓΑΝΗ (ΣΕΠΕ-ΟΑΕΔ-ΕΦΚΑ) 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης (μόνο κατά την πρώτη αίτηση 
καταβολήςτης επιχορήγησης και σε περίπτωση αντικα¬ 
ταστάσεων). 

6. Αντίγραφο της πρώτης σελίδας του βιβλιαρίου τρα- 
πέζης με λογαριασμό ΙΒΑΝ, στο οποίο θα εμφανίζεται το 
ονοματεπώνυμο της δικαιούχου επιχείρησης -εργοδότη 
(μόνο κατά την πρώτη αίτηση καταβολής της επιχορή¬ 
γησης). 

7. Υπεύθυνη δήλωση του ν. 1599/86 σχετικά με τη σώ- 
ρευση των ενισχύσεων ήσσονος σημασίας (μόνο κατά 
την πρώτη αίτηση καταβολής της επιχορήγησης) 

2. Επαληθεύσεις 

2.1. Διοικητική Επαλήθευση -Καταβολή επιχορήγησης 

Μετά την υποβολή της αίτησης για καταβολή της επι¬ 
χορήγησης, το Γραφείο Απασχόλησης του ΚΠΑ προβαίνει 
άμεσα σε διοικητική επαλήθευση των δικαιολογητικών 
που έχουν υποβληθεί με το αίτημα του δικαιούχου. 

Μετά το πέρας της επαλήθευσης συντάσσεται έκθεση 
διοικητικής επαλήθευσης και ενημερώνεται σχετικά ο 
δικαιούχος. 

Στη συνέχεια ο προϊστάμενος της αρμόδιας Υπηρεσίας 
προβαίνει στην έκδοση σχετικής απόφασης (έγκρισης ή 
απόρριψης καταβολής επιχορήγησης). 

Σε περίπτωση που διαπιστωθεί απόρριψη της αξίωσης 
για το αιτούμενο χρονικό διάστημα, λόγω εκπρόθεσμης 
υποβολής της αίτησης ή και των δικαιολογητικών πέραν 
της προθεσμίας των ενενήντα (90) ημερών από τη λήξη 
κάθε διμήνου απασχόλησης, τότε ο Προϊστάμενος της 
αρμόδιας Υπηρεσίας (ΚΠΑ) με απόφαση του θα προβαί¬ 
νει στη μη καταβολή του συγκεκριμένου ποσού. 

Είναι δυνατή η επιμήκυνση της ως άνω προθεσμίας 
κατά τριάντα (30) ημέρες, ύστερα από αίτηση της επι¬ 
χείρησης στην υπηρεσία και έκδοση σχετικής απόφασης 
του Προϊσταμένου της αρμόδιας Υπηρεσίας (ΚΠΑ) του 
ΟΑΕΔ. 

2.2 Επιτόπια Επαλήθευση 

Για την αποτελεσματική παρακολούθηση της υλοποί¬ 
ησης του φυσικού και οικονομικού αντικειμένου, διε- 
νεργούνται τουλάχιστον δύο επιτόπιες επαληθεύσεις. 

Οι επιτόπιες επαληθεύσεις πραγματοποιούνται από 
υπαλλήλους του ΟΑΕΔ στην έδρα ή στο υποκατάστημα 
της επιχείρησης όπου θα απασχοληθεί ο επιχορηγούμε¬ 
νος υπάλληλος καθ’ όλη τη διάρκεια του προγράμματος 
και σε οποιαδήποτε στάδιο υλοποίησης του. Επιτόπιες 
επαληθεύσεις πραγματοποιούνται και για το δεσμευό¬ 
μενο, μη επιχορηγούμενο προσωπικό της επιχείρησης. 

Επιπλέον επιτόπιες επαληθεύσεις (πέραν των δύο) δύ- 
ναται να διενεργηθούν κατά τη συνολική διάρκεια του 
προγράμματος (επιχορήγηση και δέσμευση), όταν κρί- 
νεται αναγκαίο, προκειμένου να διαπιστωθεί η τήρηση 
των όρων και των προϋποθέσεων της δράσης. 

Για τις επαληθεύσεις λαμβάνονται υπόψη το ισχύον 
εθνικό και ενωσιακό, νομικό, θεσμικό και κανονιστικό 
πλαίσιο καθώς και η Δημόσια Πρόσκληση. 

Μετά το πέρας της επαλήθευσης συντάσσεται έκθε¬ 
ση επιτόπιας επαλήθευσης και ενημερώνεται σχετικά 
ο δικαιούχος. 

Η ανάθεση των ελέγχων γίνεται με απόφαση από τα 
αρμόδια Τμήματα Διοικητικών Υπηρεσιών των οικείων 
Περιφερειακών Διευθύνσεων, σύμφωνα με τη με αριθμ. 
1952/39/15-07-2016 απόφαση του Δ.Σ. όπως ισχύει, σε 
ελεγκτές προκειμένου να διαπιστωθεί αν η επιχείρηση 
τηρεί τους όρους του προγράμματος (λειτουργία της 
επιχείρησης, απασχόληση του επιχορηγούμενου και μη 
προσωπικού κλπ.). Οι επαληθεύσεις του προγράμματος 
θα διενεργούνται από υπαλλήλους του ΟΑΕΔ σύμφωνα 
μετά οριζόμενα στην κοινή υπουργική απόφαση αριθμ. 
2/82850/0022/2013 (ΦΕΚ 487/9-10-2013). Το άρθρο 29 
Διοικητική συνδρομή Ο.Α.Ε.Δ. -Προστασία ελεγκτών 
Ο.Α.Ε.Δ. του ν. 4144/2013 ορίζει ότι: «1. Οι πόσης φύ- 


σεως διοικητικές αρχές, οι δικαστικές υπηρεσίες, οι δη¬ 
μόσιες υπηρεσίες, καθώς και οι υπηρεσίες της τοπικής 
αυτοδιοίκησης υποχρεούνται να παρέχουν κάθε αιτού- 
μενη συνδρομή ιδιαίτερα με την παροχή στον Ο.Α.Ε.Δ. 
μηχανογραφικών στοιχείων και πληροφοριών για τη 
διευκόλυνση της άσκησης των αρμοδιοτήτων του. 2. 
Κατά τη διάρκεια των επιτόπιων ελέγχων που διενεργούν 
υπάλληλοι του Ο.Α.Ε.Δ. η ελεγκτική διαδικασία δεν παρα¬ 
κωλύεται από τους ελεγχόμενους. Ενδεχόμενη παρακώ- 
ληση δύναται να αποτελέσει λόγο απένταξής τους από 
το πρόγραμμα ή διακοπής της παροχής προς αυτούς. Οι 
ελεγκτές του Ο.Α.Ε.Δ. δεν διώκονται και δεν ενάγονται 
για γνώμη που διατύπωσαν ή πράξη που διενήργησαν 
κατά την άσκηση των καθηκόντων τους». 

Οι ελεγχόμενοι δικαιούχοι υποχρεούνται: 

1. Να διατηρούν τα σχετικά παραστατικά σε διακριτό 
φάκελο προκειμένου να ελέγχονται από τους αρμόδιους 
υπαλλήλους/ελεγκτές και να διαπιστώνεται η τήρηση ή 
μη των όρων του προγράμματος. 

2. Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους του ΟΑΕΔ σύμφωνα με το 
άρθρο 29 του ν. 4144/2013. 

3. Να αποδέχονται όλους τους προβλεπόμενους από 
τα αρμόδια ελεγκτικά όργανα της Ελλάδας και της Ευ¬ 
ρωπαϊκής Ένωσης και την παροχή σε αυτά όλων των 
δικαιολογητικών στοιχείων που ζητούνται. 

4. Να τηρούν τα αποδεικτικά στοιχεία και έγγραφα 
που αναφέρονται στην παρούσα απόφαση για τουλά¬ 
χιστον δέκα (10) έτη από την ημερομηνία χορήγησης 
της τελευταίας ενίσχυσης δυνάμει του καθεστώτος άθ 
ΐΎΐίπίιτιίί (Καν. 1407/2013). 

Επισημαίνεται επίσης ότι δυνάμει του Κανονισμού 
1407/13 (άρθρο 6 παρ. 4), τα κράτη μέλη καταγράφουν 
και συγκεντρώνουν όλες τις πληροφορίες που σχετίζο¬ 
νται με την εφαρμογή του εν λόγω Κανονισμού. Τα εν 
λόγω αρχεία περιέχουν όλες τις πληροφορίες που είναι 
αναγκαίες για να αποδειχθεί ότι έχουν τηρηθεί οι όροι 
του Κανονισμού. Τα αρχεία που αφορούν καθεστώς ενι¬ 
σχύσεων ήσσονος σημασίας πρέπει να διατηρούνται 
επί (δέκα) 10 οικονομικά έτη από την ημερομηνία χο- 
ρήγησηςτηςτελευταίας μεμονωμένης ενίσχυσης δυνά¬ 
μει του καθεστώτος. Η ανωτέρω δεκαετής υποχρέωση 
τήρησης των αρχείων και εγγράφων δεν αφορά μόνον 
στις ελεγχόμενες επιχειρήσεις αλλά επίσης αποτελεί και 
αντίστοιχη υποχρέωση της χορηγούσας Αρχής (ΟΑΕΔ) 
να παράσχει τα εν λόγω αρχεία και έγγραφα, για όλες 
τις επιχειρήσεις που θα ενισχυθούν στο πλαίσιο του 
προγράμματος, σε περίπτωση που αιτηθούν σχετικά οι 
Υπηρεσίες της Ε. Επιτροπής. 

3. Υποβολή αντιρρήσεων. 

Σε περίπτωση που κατά την επαλήθευση (επιτόπια ή 
διοικητική) διαπιστώνεται παρατυπία, αυτή αναφέρεται 
στη σχετική έκθεση επαλήθευσης που συμπληρώνεται 
από τους αρμόδιους υπαλλήλους με κατάλληλη τεκμη¬ 
ρίωση και αναφορά των διατάξεων που παραβιάστηκαν. 

Ο δικαιούχος δύναται να υποβάλλει τις αντιρρήσεις 
του, εντός δέκα πέντε (15) ημερών από την παραλαβή 
από αυτόν της έκθεσης επιτόπιας ή διοικητικής επαλή¬ 
θευσης. Οι αντιρρήσεις εξετάζονται άμεσα από τον Προϊ- 

στάμενο του ΚΠΑ, ο οποίος και εκδίδει σχετική απόφαση 
επί των αντιρρήσεων. 

Στην περίπτωση που γίνουν δεκτές οι αντιρρήσεις που 
έχει υποβάλλει, τότε ο Προϊστάμενος του ΚΠΑ εκδίδει 
σχετική απόφαση αποδοχής των αντιρρήσεων. Σε πε¬ 
ρίπτωση που ο δικαιούχος δεν υποβάλλει εμπρόθεσμα 
τις αντιρρήσεις του ή ο Προϊστάμενος της αρμόδιας 
Υπη ρεσίας ΚΠΑ δεν τις αποδέχεται, τότε εκδίδει σχετική 
απόφαση (ανάκληση, διακοπή με αναζήτηση, απόρριψη 
αξίωσης για καταβολή της επιχορήγησης κλπ), η οποία 
κοινοποιείται με σχετική επιστολή στην επιχείρηση. Κατά 
της απόφασης, ο δικαιούχος δύναται να υποβάλει ένστα¬ 
ση εντόςτριάντα (30) ημερών από την κοινοποίηση της. 

Το άρθρο 10 «Παραγραφή αξίωσης» καταργείται 

Το άρθρο 12 «Επίλυση διαφορών» αντικαθίσταται ως 
εξής: 


Οποιαδήποτε διαφορά προκύψει μεταξύ των ενταγμέ- 
νων στο συνολικό πρόγραμμα και των Υπηρεσιών Απα¬ 
σχόλησης του ΟΑΕΔ, θα επιλύεται με απόφαση του Δ.Σ. 
του ΟΑΕΔ ύστερα από διατύπωση γνώμης της Επιτροπής 
Διαχείρισης του ΕΛΕΚΠ. 

Οι ενστάσεις θα υποβάλλονται στην αρμόδια Υπηρε¬ 
σία εντόςτριάντα (30) ημερών από την κοινοποίηση της 
απορριπτικής απόφασης. 

Το άρθρο 13 «Διαδικασία παρακολούθησης και ελέγ¬ 
χου του προγράμματος» καταργείται 

Τη δημοσίευση της απόφασης στην Εφημερίδα της 
Κυβερνήσεως. 

Αθήνα, 27 Νοεμβρίου 2018 

Η Διοικήτρια 

Μ.ΚΑΡΑΜΕΣΙΝΗ 

